钦定古今图书集成/明伦汇编/氏族典/第380卷 > 《史记》 > 《殷本纪》
## 钦定古今图书集成/明伦汇编/氏族典/第380卷 > 《史记》 > 《殷本纪》

殷契母曰简狄，有娀氏之女，为帝喾次妃三人，行浴，
见元鸟墯其卵，简狄取吞之，因孕生契。契长而佐禹
治水有功。帝舜乃命契曰：“百姓不亲，五品不训，汝为
司徒，而敬敷五教，五教在宽。”封于商，赐姓子氏。

〈注〉《礼纬》曰：“祖以元鸟生子也。”